VAIO Felhasználói útmutató SVE14A1 sorozat

Reference

# Lemezek kezelése
<Optikai meghajtóval felszerelt típusok>

Olvassa el az alábbiakat a lemezen tárolt adatok védelmére, illetve a lemezek megfelelő kezelésére vonatkozóan.

- Mindig az alább ábrázolt módon, csak a lemez élét és a középpontjában lévő lyukat érintve fogja meg az optikai lemezeket, és ne érjen az adattárolási felületükhöz.
  A lemez felületére kerülő ujjlenyomat és por adatolvasási, illetve -írási hibát okozhat. A lemezeket mindig tartsa tisztán.

- A Sony nem vállal felelősséget semmilyen olyan hibáért és lemezkárosodásért, amelynek oka a lemezre ragasztott címke. Gondosan olvassa el a címkézőprogramhoz, illetve a címkepapírhoz mellékelt útmutatót. Címkézést csak saját felelősségre végezzen.

### A lemezek megfelelő kezelése

- Az egyszerű tisztításhoz fogja meg a lemezt a pereménél, és puha törlőruhával az alább ábrázolt módon törölje meg a felületét a középponttól kifelé irányuló mozdulatokkal.

- Ha a lemez erősen szennyezett, nedvesítsen meg vízzel egy puha törlőruhát, jól csavarja ki, majd ezzel törölje le a lemez felületét. A felületen maradó nedvességet maradéktalanul törölje le száraz, puha textildarabbal.

- Ne használjon olyan oldószert (például benzint, hígítót, alkoholt, üzletben kapható tisztítószert vagy antisztatikus hatású szórópermetet), amely károsíthatja a lemezt.