VAIO Felhasználói útmutató SVE14A1 sorozat

Reference

# A BLUETOOTH(R) funkció használatával kapcsolatos megjegyzések <BLUETOOTH megoldással felszerelt típusokhoz>

A BLUETOOTH funkció használatának megkezdése előtt olvassa el a helyes felhasználásra vonatkozó alábbi figyelmeztetéseket.

- Egyes országokban, illetve régiókban helyi korlátozások vonatkozhatnak a BLUETOOTH funkció használatára.

- Előfordulhat, hogy a BLUETOOTH funkció nem működik bizonyos eszközökkel (a gyártó vagy a gyártó által használt szoftververzió miatt). Megvásárlása előtt ellenőrizze a BLUETOOTH-eszközhöz megállapított rendszerkövetelményeket.
  A BLUETOOTH-eszközökre vonatkozó információkért látogasson el a VAIO Support terméktámogatási webhelyre.
  Egyes BLUETOOTH-eszközök esetében hitelesítésre (párosításra) van szükség ahhoz, hogy adatkapcsolatot létesítsenek másik eszközzel. Az ilyen eszközök csatlakoztatása előtt végezze el a hitelesítési eljárást.

- A BLUETOOTH-eszközök a 2,4 GHz-es frekvenciasávot használják az adatforgalomhoz, ezt azonban különféle egyéb eszközök is használják. Bár a BLUETOOTH-eszközökben alkalmazott technológia minimalizálja az azonos frekvenciasávot használó egyéb eszközök által okozott rádiófrekvenciás interferenciát, mégis előfordulhat, hogy ez az interferencia a kommunikáció sebességének és hatótávolságának csökkenését okozza, illetve bizonyos esetekben kommunikációs hibát idézhet elő.

- A kommunikáció sebessége és hatótávolsága a következő körülményektől függően változhat:

- Az egymással kommunikáló eszközök távolsága

- Az eszközök között található fizikai akadályok

- A környezet elemei, például a falak, illetve azok anyaga

- Az eszköz konfigurációja

- A használt szoftver

- Rádiófrekvenciás körülmények
  A rádiófrekvenciás környezet akár meg is gátolhatja a kommunikációt.

- Ha VAIO számítógépe képes a nagysebességű BLUETOOTH kapcsolatra, és nagysebességű kommunikációra tervezi használni, engedélyezze a Wireless LAN és a BLUETOOTH funkciót is a számítógépen.

- A nagyméretű fájlok megsérülhetnek a folytonos adatátvitel során a BLUETOOTH-szabvány korlátozásai és a környezeti elektromágneses interferencia miatt.

- Ha több BLUETOOTH-eszközt csatlakoztat VAIO számítógépéhez, azok túlzottan igénybe vehetik a kommunikációs csatornát, és ez az eszközök teljesítményének visszaesését okozhatja. Ez gyakori velejárója a BLUETOOTH technológia használatának, nem hibajelenség.

- Ha videót játszik le VAIO számítógépén és a hangkimenet csatlakoztatott BLUETOOTH-eszközön szólal meg, a videó és a hang lejátszása nincs feltétlenül szinkronban. Ez gyakori velejárója a BLUETOOTH technológia használatának, nem hibajelenség.

- Az összes BLUETOOTH-eszköznek rendelkeznie kell a Bluetooth SIG által elfogadott tanúsítvánnyal, hogy biztosan megfeleljen a BLUETOOTH-specifikációknak.
  Azonban a BLUETOOTH-szabványnak megfelelő BLUETOOTH-eszközök esetében is eltérő lehet az egyes eszközök teljesítménye, specifikációja és üzemeltetési eljárása. Előfordulhat, hogy az adatátvitel nem minden helyzetben lehetséges.

- Nem minden BLUETOOTH-eszköz esetében garantált, hogy az kompatibilis az Ön VAIO számítógépével.

- Ha sürgősen ki kell kapcsolnia a BLUETOOTH funkciót, kapcsolja ki VAIO számítógépét.

Kapcsolódó témák
A BLUETOOTH(R) funkció leírása <BLUETOOTH megoldással felszerelt típusokhoz>
Kommunikáció másik BLUETOOTH(R)-eszközzel (például egérrel)<BLUETOOTH funkcióval felszerelt típusok>
A BLUETOOTH(R)-kommunikáció leállítása <BLUETOOTH megoldással felszerelt típusokhoz>
A BLUETOOTH(R)-kommunikáció biztonságossága <BLUETOOTH megoldással felszerelt típusok>
A vezeték nélküli helyi hálózat használatával kapcsolatos megjegyzések