VAIO Felhasználói útmutató SVE14A1 sorozat

Task

# Az akkumulátor behelyezése és eltávolítása

Helyezze be az akkumulátort a VAIO számítógép alján található akkumulátorrekeszbe.

## Az akkumulátor behelyezése

1. Kapcsolja ki VAIO számítógépét, húzza ki a tápkábelt és az összes csatlakoztatott kábelt, és csukja le az LCD-kijelzőt.

1. Húzza a nyitott állás felé az akkumulátor LOCK reteszét (1).

1. Csúsztassa be az akkumulátort átlós irányban az akkumulátortartó rekeszbe, amíg a rekesz két oldalán található kiszögellések (1) pontosan nem illeszkednek az akkumulátor két oldalán található hornyokba (2).

1. Fordítsa az akkumulátort a nyíllal jelölt irányba, majd nyomja befelé az akkumulátort a rekeszbe, amíg a helyére nem kattan.

1. Az akkumulátor LOCK reteszét LOCK állásba húzva rögzítse az akkumulátort a VAIO számítógépben.

Megjegyzés

- Mielőtt használni kezdi VAIO számítógépét, ellenőrizze, hogy a LOCK állásban van-e az akkumulátor LOCK retesze. Ha az akkumulátor biztonságos bereteszelése nélkül használja a számítógépet, akkor: az akkumulátor leválhat róla, és előfordulhat, hogy a számítógép nem kapcsol be, vagy váratlanul kikapcsol.

## Az akkumulátor eltávolítása

1. Kapcsolja ki VAIO számítógépét, húzza ki a tápkábelt és az összes csatlakoztatott kábelt, és csukja le az LCD-kijelzőt.

1. Húzza a nyitott állás felé az akkumulátor LOCK reteszét.

1. Húzza oldalra és tartsa úgy az akkumulátor RELEASE reteszét (1), dugja ujjhegyét az akkumulátor füle alá (2), majd emelje ki az akkumulátort a nyíllal jelzett irányban.

1. Tolja az akkumulátort elfelé a VAIO számítógéptől.

Megjegyzés

- Minden nem mentett adat elveszik, ha az akkumulátort a VAIO számítógép bekapcsolt vagy alvó üzemmódjában veszi ki úgy, hogy nincs csatlakoztatva a tápegységhez.
  Mindenképpen kapcsolja ki a számítógépet az akkumulátor eltávolítása előtt.

Kapcsolódó témák
Az akkumulátor feltöltése
Az akkumulátor használatára vonatkozó megjegyzések
A VAIO számítógép kikapcsolása